‘ઈસ્લામના પ્રારંભકાળના ઐતિહાસિક બનાવો અને ઘટનાઓ સંબંધિત ચર્ચા અને વાતચીતની હરહંમેશ જરૂરત રહી છે અને આલમે ઈસ્લામ તેની વધારે જરૂરત અનુભવે છે. આથી આ વાત હદ ઉપરાંત મહત્ત્વની છે કે ઈસ્લામથી પહેલા અને તેના પછી શા માટે હુકુમત બદલાણી, ઈસ્લામી સમાજ એ જાણવા ચાહે છે કે ખલીફાઓ અને ખિલાફત વિષે થવાવાળા ઈખ્તેલાફ અને દુર્ધટનાઓના કારણો અને પરિબળો શું હતા? પયગમ્બરે અકરમ (સ.અ.વ.)ની વફાત પછી શા માટે ઈખ્તેલાફની શઆત થઈ કે જેના કારણે બની હાશિમ પોતાના હક્કથી વંચિત રહી ગયા. ઈસ્લામી સમાજને આ વાત જાણવાની તીવ્ર ઈચ્છા અને સખત બેચૈની છે કે આખરે શા કારણોના લીધે મુસલમાનોની પડતી અને અધોગતી થઈ? કે જેના કારણે આજે મુસ્લિમ સમાજ આ પરિસ્થિતિમાં ગિરફતાર છે. મુસ્લીમ સમાજને ભેગો કરવા અને તેમની દરમ્યાન વહદત અને એકતાના મહાન દરજ્જા સુધી પહોંચવાના કયા રસ્તાઓ છે? અને મુસલમાનોમાં મઝહબી, રાજકીય, આર્થિક એવીજ રીતે ઈલ્મ અને અદબના મૈદાનમાં કેવી રીતે ઈન્કેલાબ લાવી શકાય છે? અથવા તો પછી દરેકની આ જવાબદારી બને છે કે કોઈપણ પ્રકારનો પૂર્વગ્રહ રાખ્યા વગર ગંભીર અને ઈલ્મી ચર્ચા અને વાતચીતની શરૂઆત કરે. હકીકતોનું પૃથ્થકરણ કરીને તે કારણો અને પરિબળો સુધી તારણો વડે પહોંચી જાય.’